CELEX: E2014J0023
Language: lt
Date: 2015-09-23 00:00:00
Title: 2015 m. rugsėjo 23 d. Teismo sprendimas byloje E-23/14 – Kimek Offshore AS prieš ELPA priežiūros instituciją (Ieškinys dėl sprendimo panaikinimo – Valstybės pagalba – Pareigos pradėti oficialią tyrimo procedūrą nevykdymas – Priimtinumas – Teisinis interesas – Suinteresuotosios šalies statusas – Abejonės arba dideli sunkumai – Bendrosios priemonės – Pagalbos schema)

17.11.2016   
            
            
               LT
            
            
               Europos Sąjungos oficialusis leidinys
            
            
               C 422/6
            
         TEISMO SPRENDIMAS
   2015 m. rugsėjo 23 d.
   byloje E-23/14
   Kimek Offshore AS prieš ELPA priežiūros instituciją
   (Ieškinys dėl sprendimo panaikinimo – Valstybės pagalba – Pareigos pradėti oficialią tyrimo procedūrą nevykdymas – Priimtinumas – Teisinis interesas – Suinteresuotosios šalies statusas – Abejonės arba dideli sunkumai – Bendrosios priemonės – Pagalbos schema)
   (2016/C 422/05)
   Byloje E-23/14 Kimek Offshore AS prieš ELPA priežiūros instituciją – PRAŠYMAS panaikinti 2014 m. birželio 18 d. ELPA priežiūros institucijos sprendimą Nr. 225/14/COL dėl Norvegijos regioniniu principu diferencijuotų socialinio draudimo įmokų sistemos suderinamumo su Europos ekonominės erdvės susitarimu – Teismas, kurį sudaro pirmininkas Carlas Baudenbacheris ir teisėjai Peras Christiansenas bei Pállis Hreinssonas (teisėjas pranešėjas), 2015 m. rugsėjo 23 d. priėmė sprendimą, kurio rezoliucinė dalis yra tokia:
   Teismas:
   
               1.
            
            
               Panaikina 2014 m. birželio 18 d. ELPA priežiūros institucijos sprendimą Nr. 225/14/COL dėl Norvegijos regioniniu principu diferencijuotų socialinio draudimo įmokų sistemos suderinamumo su Europos ekonominės erdvės susitarimu, kiek juo užbaigtas 2013 m. gruodžio 5 d. Norvegijos Parlamento sprendimo Nr. 1482 dėl 2014 m. taikytinų mokesčių tarifų ir pan. nustatymo pagal Nacionalinio draudimo įstatymą 1 skirsnio ketvirtos pastraipos preliminarus tyrimas.
            
         
               2.
            
            
               Nurodo ELPA priežiūros institucijai padengti savo ir ieškovės patirtas išlaidas.